Bagas (Filipinai)

Bagas () – miestas vidurio Filipinuose, Visajų salyne, Negroso salos vakaruose, Vakarų Negroso provincijoje, 22 km į pietvakarius nuo Bakolodo, tarp jo ir Pulupandano uosto. Įsikūręs Gimaraso sąsiaurio pakrantėje, prie Bago upės žiočių. Praeina salą juosiantis kelias. Apylinkėse auginamos cukranendrės, ryžiai. Cukraus pramonė. Yra Šv. Jono Krikštytojo katedra.

Pagrindinė mieste vartojama kalba hilgainonų.

 Istorija 
Bago kaimas sudarytas 1800 m. Jo gyventojai dalyvavo 1898 m. Filipinų revoliucijoje, priklausė Negroso Respublikai. Per II pasaulinio karo mūšius Bagas sugriautas. Miestas nuo 1966 m.

 Šaltiniai 

Kategorija:Filipinų miestai